IB3 | Armengol promet que al novembre es tancarà el nou REB amb el govern espanyol
Armengol promet que al novembre es tancarà el...
Portada > > Armengol promet que al novembre es tancarà el nou REB amb el govern espanyol
Armengol promet que al novembre es tancarà el nou REB amb el govern espanyol
La presidenta del Govern ha considerat a més que "és el moment de sortir de set anys de paràlisis i de reformar el sistema de finançament" de les comunitats autònomes
18/09/2018 11:47h
El discurs sencer de la presidenta Armengol sobre l’estat de la Comunitat en PDF
La presidenta del Govern, Francina Armengol, ha promès avui dimarts que al novembre tancarà amb el govern espanyol el pacte del nou Règim Especial de les Balears (REB), que blindarà el descompte del 75% en els transports per als residents i deduccions fiscals per pal·liar els sobrecostos de la insularitat.
En el seu discurs del debat de política general, que arrenca avui, a 250 dies de les properes eleccions autonòmiques, Armengol ha assegurat que el nou REB permetrà “convertir la insularitat en un símbol d’identitat i d’orgull, mai més en un problema”. “Exigim el que exigíem”, ha dit en al·lusió a la negociació amb el govern de l’actual PSOE iniciada amb el del PP. Per això, el Govern no renuncia al fet que la llei inclogui “un fons d’insularitat” per “compensar dècades a la cua en inversió de l’Estat”.
Així mateix, contemplarà “noves mesures fiscals per pal·liar els sobrecostos competitius” de les empreses i de l'”esforç extra que suposa per a les famílies viure a les Illes”, ha exposat la presidenta, que també ha al·ludit al fet que el REB abaratirà el transport de mercaderies. “Serà -ha manifestat Armengol- un Règim Especial de tots i deu convertir-se en el nostre gran catalitzador, l’eina per accelerar cap a un futur millor”.
La líder socialista ha considerat a més que “és el moment de sortir de set anys de paràlisis i de reformar el sistema de finançament” de les comunitats autònomes. Aquest nou model ha de fer “justícia a la solidaritat del territori més generós de l’Estat”, les Balears, que és la segona comunitat que més aporta a la caixa comuna i la novena a l’hora de rebre recursos, cosa que restringeix els doblers disponibles per a la sanitat i l’educació.
“No pot ser que els ciutadans i les ciutadanes de les Illes Balears financem serveis en altres comunitats que aquí no ens podem permetre. Quan la solidaritat no té límits es converteix en injustícia”, ha afegit.
EU continuarà negociant per una candidatura d’esquerres a les autonòmiques de 2019
BepiColombo comença el seu viatge cap a Mercuri
El PP de Menorca qualifica d'”ecoestafa” l’impost de turisme sostenible
Ferreries, envoltat de cims de titularitat pública amb la compra dels terrenys de S’Ermita
El Palma Futsal dedica una victòria a Sant Llorenç
Més per Menorca inclou més places de dependència i ajudes pel lloguer al seu programa electoral
Merveil protagonitza la darrera sessió abans de rebre l’Extremadura
L’Hestia vol estrenar el caseller de victòries
Els afiliats critiquen les polítiques que han dut a terme Més i Podem en aquesta legislatura
Es tracta de la tercera missió espacial cap a Mercuri i la primera que fa l'Agència Espacial Europea
Diuen que s'inverteix de forma arbitrària i insta al Consell a elaborar criteris propis i independents del Govern
El Temps Migdia 20-10-2018